**Алег Юр’евіч Цокаў** (руск.: Оле́г Ю́рьевич Цо́ков, 23 верасня 1971, СССР — 11 ліпеня 2023, Бэрдзянск, Украіна) — расійскі военачальнік, генерал-лейтэнант (2023).

Праз уварванне Расеі ва Украіну знаходзіўся пад санкцыямі Еўрасаюза, Вялікабрытаніі і Новай Зеландыі.

Біяграфія
---------

Нарадзіўся 23 верасня 1971 года ў сям’і ваеннага і настаўніцы. Змяніў 11 школ, перш чым атрымаў атэстат аб сярэдняй адукацыі.

Скончыў Ташкенцкае вышэйшае агульнавайсковае каманднае вучылішча (1994), Ваенную акадэмію імя М. В. Фрунзэ (2000).

Пасля заканчэння вучылішча праходзіў службу ў Сібірскай ваеннай акрузе камандзірам узвода, роты. Удзельнічаў у першай чачэнскай вайне.

З 2000 па 2004 год камандзір 2-га мсб 74-й амсбр, маёр, падпалкоўнік (Юрга). Удзельнічаў у другой чачэнскай вайне.

З 2004 года — намеснік камандзіра 74-й асобнай гвардзейскай мотастралковай Звянігарадска-Берлінскай ордэнаў Кутузава і Суворава брыгады.

З 2006 года — камандзір 228-га мотастралковага Севастопальскага ордэна Аляксандра Неўскага палка.

З 2011 па 2014 год намеснік камандзіра 33-й асобнай мотастралковай брыгады 49-й арміі Паўднёвай ваеннай акругі (Майкоп).

З 2014 па 2015 год — камандзір 810-й асобнай гвардзейскай ордэна Жукава брыгады марской пяхоты імя 60-годдзя ўтварэння СССР.

З 2015 па 2018 год — камандзір 205-й асобнай мотастралковай брыгады (Будзёнаўск).

З 2018 па 2019 год — намеснік камандуючага 49-й агульнавайсковой арміі Паўднёвай ваеннай акругі (Стаўрапаль).

З верасня 2019 па чэрвень 2021 года — слухач Ваеннай акадэміі Генеральнага штаба Узброеных Сіл Расійскай Федэрацыі (факультэт нацыянальнай бяспекі і абароны дзяржавы).

З 24 лютага 2022 года ўдзельнічае ў вайне з Украінай. Быў датычны да нанясення ракетных удараў па гарадах Украіны. З жніўня 2022 года — камандзір 144-й гвардзейскай мотастралковай Ельнінскай Чырванасцяжнай, ордэна Суворава дывізіі (Смаленск).

Загінуў у ліпені 2023 года на пасадзе намесніка камандуючага Паўднёвай ваеннай акругай у выніку ўдару па запасным камандным пункце 58-й арміі ў Бэрдзянску у ходзе Украінскага контрнаступлення ў ліпені 2023 года.

Санкцыі
-------

13 снежня 2022 года з-за ўварвання Расіі ва Украіну трапіў пад санкцыі Вялікабрытаніі і Новай Зеландыі як датычны да ракетных удараў па ўкраінскіх гарадах. Раней, 19 кастрычніка быў унесены ў санкцыйны спіс Украіны.

25 лютага 2023 года ўнесены ў санкцыйны спіс усіх краін Еўрасаюза за «удзел у Расійскай агрэсіўнай вайне супраць Украіны».

Сям’я
-----

Жанаты, выхоўваў сына і дачку.

Узнагароды
----------

* Ордэн Жукава;
* Тры Ордэна Мужнасці;
* Ордэн «За ваенныя заслугі»;
* Медаль «Удзельніку ваеннай аперацыі ў Сірыі»;
* Медаль «За адзнаку ў ваеннай службе» III, II, I ступені;
* Медаль «За воінскую доблесць» 1-й ступені і 2-й ступені
* Медаль «За ўмацаванне баявой садружнасці»;
* Медаль «За ўдзел у ваенным парадзе ў Дзень Перамогі»;
* Медаль За адзнаку ў службе ў сухапутных войсках;
* Медаль Стратэгічнае камандна-штабное вучэнне «Каўказ-2012»;
* Медаль «За вяртанне Крыма»
* Заслужаны ваенны спецыяліст Расійскай Федэрацыі.

Зноскі
------

1. ↑  Бригаду морской пехоты Черноморского флота возглавил новый командир
2. ↑  В парадном строю кадеты СПКУ / Сайт (недаступная спасылка)СПКУ, 9 мая 2018
3. ↑  Здесь научат побеждать /  Архівавана 2 лістапада 2019.Газета «Красная звезда», 4 сентября 2019
4. ↑  Встреча с выпускниками военных вузов
5. ↑  *Times, Русская служба The Moscow*. Еще один российский генерал погиб на войне в Украине (руск.). *Русская служба The Moscow Times* (11 ліпеня 2023).
6. ↑  *Times, Русская служба The Moscow*. Еще один российский генерал погиб на войне в Украине (руск.). *Русская служба The Moscow Times* (11 ліпеня 2023).
7. ↑  *New Zealand Ministry of Foreign Affairs and Trade*. Russia Sanctions Register(нявызн.). *New Zealand Ministry of Foreign Affairs and Trade*.
8. ↑  New UK sanctions target senior Russian commanders following strikes on Ukrainian civilian infrastructure (англ.). *GOV.UK*.
9. ↑  ЦОКОВ Олег Юрьевич - биография, досье, активы (руск.). *Война и санкции*.
10. ↑  *European Union* Official Journal of the European Union L59I // *European Union*. — 2023. — Т. Volume 66. — ISSN 1977-0677.
11. 1 2 3
12. ↑

Спасылкі
--------

* Алег Юр’евіч Цокаў. Камандзір Севастопальскага мотастралковага палка ў Чачні.
* «Сірыйская» 810 асобная брыгада марской пяхоты
* ЛЮБІЦЬ, АБАРАНЯЦЬ, АХВЯРАВАЦЬ

|  |  |
| --- | --- |
| ⚙️   Слоўнікі і энцыклапедыі | OpenSanctions |